Zhantas/Cleaned-Uzbek_Wikipedia huggingface dataset:
Xirillash

Xirillash – traxeya, bronx va oʻpkadagi patalogik oʻzgarishlar natijasida yuzaga keladigan nafas shovqini. Xirillash nafas yoʻllarining torayishi yoki nafas yoʻllariga yot jismlarni tiqilib qolishi natijasida paydo boʻlishi mumkin, shuningdek, allergiya, infeksiyalar, astma va hatto surunkali obstruktiv oʻpka kasalligi yoki yurak yetishmovchiligi kabi jiddiy kasalliklar ham xirillashga sabab boʻlishi mumkin.
 
Xirillashning paydo boʻlishi va ovoz eshitilishiga koʻra nam va quruq farqlanadi.

Quruq xirillashlar – asosan bronxlarda yoki shilliq qavatlarda shishlar va nafas yoʻllarida oʻta quyuq balgʻam hosil boʻlishi natijasida yuzaga chiqishi mumkin. Nafas olish va chiqarish vaqtida yirik va oʻrta bronxlar boʻshligʻidagi quyuq balgʻamning koʻchishi natijasida ham quruq xirillash yuzaga chiqadi.

Nam xirillashlar – Bronxlar va oʻpkaning patologik oʻzgarishilarda, boʻshliqlarda suyuq sekretlarni (balgʻam, qon, yiring) toʻplanishi natijasida nam xirillashlar yuzaga chiqadi. Nam xirillashlar mayda, oʻrta va yirik kalibrli bronxlar boʻshligʻining torayishi natijasida yuzaga keladi.
 Sabablari 
● Astma – nafas olish yoʻllarining yalligʻlanishi va torayishi natijasida yuzaga chiqadigan surunkali kasallik boʻlib, koʻpincha xirillash, yoʻtalish va nafas olishning qiyinlishuviga olib keladi.

● Bronxit – oʻtkir yoki surunkali boʻlishi mumkin boʻlgan bronxlarning yalligʻlanishi natijasida koʻpgina holatlarda yoʻtalish va xirillash kabi belgilarni yuzaga chiqaradi.

● Nafas olish yoʻllaridagi infeksiyali kassaliklarda masalan: pnevmoniya yoki oʻtkir respiratorli infeksiyalar, shish va shilliq toʻplanishi tufayli xirillashga olib kelishi mumkin.

● Allergiya. Allergik reaksiyalar nafas yoʻllarida shish va yalligʻlanishni keltirib chiqarishi mumkin, bu esa xirillashga olib keladi.

● Oʻpkada suyuqlik toʻplanishi, yurak yetishmovchiligi yoki begona jismning aspiratsiyasi natijasida xirillash boʻlishi mumkin.

● Traxeit – rivojlangan holatlarda traxeya shilliq qavatining yalligʻlanishi, quruq xirillashlar kuzatilishi mumkin.

● Faringit – halqum shilliq qavatining yalligʻlanishi, nafas olish tizimining asosiy organlariga tez tarqalishi mumkin. Bu yoʻtalayotganda koʻkrak qafasida xirillash paydo boʻlishiga olib keladi.

 Yana qarang 
 Auskultatsiya
 Yo'tal
 Krepitatsiya
 

Turkum:Tibbiyot
Turkum:Pulmonologiya
Dejan Savićević

Dejan Savićević (1966-yil 15-sentyabrda tugʻilgan) – chernogoriyalik sobiq futbolchi. Faoliyati davomida hujumkor yarim himoyachi pozitsiyasida oʻynagan. 2001-yildan beri u Chernogoriya futbol assotsiatsiyasi (FSCG) prezidenti. Hozirda bu lavozimga beshinchi marta saylangan.

Savićević 1990-yillarda dunyoning eng yaxshi oʻyinchilaridan biri hisoblangan va barcha davrlarning eng buyuk Yugoslaviyalik futbolchilaridan biri sifatida eʼtirof etilgan. Milan klubidagi faoliyati davomida Italiya matbuotidagilar uni Genio (daho) deb atashgan.

Professional faoliyatini Yugoslaviyaning Budućnost jamoasida boshlaganidan soʻng, Savićević 1988-yilda Yugoslaviya birinchi ligasining Srvena Zvezda klubiga koʻchib oʻtgan va mazkur klubda 1990—1991-yilgi mavsum yevropa kubogida gʻolib chiqqan. Chempionlikdan keyin jamoaning eng koʻzga koʻringan futbolchisiga aylangan. 1991-yilgi oltin toʻp sovrini uchun tuzilgan reytingda ikkinchi oʻrinni egallagan."Milan" bilan u uchta A Seriya, 1993–94 yillarda UEFA Chempionlar Ligasi va boshqa sovrinlarni qoʻlga kiritgan. 1999-yilda yarim mavsum davomida „Srvena Zvezda“ safida harakat qilgan. 1999-yilning qolgan qismidan faoliyatining soʻnggiga qadar Venaning „Rapid“ klubi safida toʻp surgan. 2001-yilda faoliyatini yakunlagan.

Xalqaro maydonda Yugoslaviya terma jamoasi sharafini himoya qilgan. 1990 va 1998-yillardagi jahon chempionatlarida ishtirok etgan. Faoliyatini yakunlaganidan soʻng, 2001-yildan 2003-yilgacha Serbiya va Chernogoriya terma jamoasini boshqargan.

18 mavsum davom etgan professional futbolchilik faoliyati va qisqa, muvaffaqiyatsiz bosh murabbiylik faoliyatidan soʻng, Dejan Savićević 2001-yilning yozida Chernogoriya futbol federatsiyasi prezidenti lavozimida ishlay boshlagan.

 Bolaligi va oilasi 
Otasi – Vladimir Savićević, davlat tasarrufidagi Titograd temir yoʻl transporti kompaniyasi xodimi boʻlgan.

Onasi – Vojislava „Vojka“ Đurović, xuddi shu kompaniya maʼmuriyatida faoliyat olib borgan. Dejan va uning ukasi Goran Titograd temir yoʻl bekati yaqinida joylashgan Drač mahallasida oʻsib ulgʻayishgan.

Dejan yoshligida mahalladagi doʻstlari bilan futbol oʻynagan. Bolalar oʻz uylarining yaqinida va asosan Đečevića Livada nomli maydonchada oʻyinlarni oʻtkazishgan.
 

Turkum:Yashayotgan insonlar
Turkum:1966-yilda tugʻilganlar
Turkum:Serbiya va Chernogoriylik erkak futbolchilar
Turkum:Yugoslaviyalik erkak futbolchilar
Turkum:Chernogoriyalik erkak futbolchilari
Turkum:Erkak futbol yarim himoyachilari
Category:FK Budućnost Podgorica futbolchilari
Category:Red Star Belgrade futbolchilari
Category:AC Milan futbolchilari
Category:SK Rapid Wien futbolchilari
Turkum:Serie A futbolchilari
Turkum:Chernogoriyalik muhojir erkak futbolchilar
Turkum:Italiyadagi muhojir erkak futbolchilar
Turkum:Avstriyadagi muhojir erkak futbolchilar
Turkum:UEFA Chempionlar ligasida gʻolib boʻlgan futbolchilar
Turkum:FIFA Jahon chempionati 1990 oʻyinchilari
Turkum:FIFA Jahon chempionati 1998 oʻyinchilari
Pavla Jesih

Pavla Jesih (1901-yil 10-may – 1976-yil 12-dekabr) — sloveniyalik alpinist va ayol tadbirkor.

 Hayoti 
Pavla Jesih 1901-yil 10-mayda Lyublyanada tugʻilgan va Sloveniyaning „Skala“ klubida toqqa chiqishni oʻrgangan. 1925-yilda u Dana Kuraltova bilan Sloveniya yoʻnalishi boʻylab Triglavning shimoliy tomonida birinchi Sloveniya toʻliq ayollar jamoasida toqqa koʻtarilish faoliyatini amalga oshirgan.

1926-yildan 1933-yilgacha u Triglav (Skala yoʻnalishi), Škrlatica (Levi ustuni, Skala ustuni), Široka Peč, Špik (Šalek yoʻnalishi), Travnik, Frdamane, Jalovec, Rakova Špica va boshqa choʻqqilarda texnik sayohatlar bilan 18 martalik chiqishni amalga oshirgan. U koʻpincha Miro Marko, Milan Gostiša, Jože Lipovec, Mihe Potočnik, Stanka Tominšek va Joža Čoplarning jamoasida harakat qilgan. Pavla Jesih markaziy Triglav ustuniga koʻtarilishi bilan mashhur boʻlib, u hozirda Čop ustuni (Čopov steber) deb ataladi. Čop ustuniga koʻtarilishning uchinchi kuni Pavla Jesih juda charchagan va yoʻlda davom eta olmagan, shuning uchun, uning sherigi Joča Čopning oʻzi loyihani tamomlaydi va keyin Pavla Jesih uchun yordam soʻragan ketadi. Qutqaruvchilar sayohatning beshinchi kuni yetib kelganida, Pavla Jesih yordamisiz oʻzi harakatlana boshlaydi va Joža bilan birga birinchi koʻtarilish uchun mukofotni qoʻlga kiritadi.

1933-yilda Pavla Jesih lik Mojstrovkaning qoya choʻqqisiga koʻtariladi. Ikkinchi Jahon urushi davridagi uzoq yillik tiklanish davomida, u Drava Banovina va Yugoslaviyada muvaffaqiyatli kinoteatrlar tarmogʻini ochgan. Pavla Jesih Metropol kinozali va Selje shahridagi Union kinoteatri, keyinroq Ptujda va nihoyat Lyublyanada Matika kinoteatrini ochishga muvaffaq boʻladi. Boshqa yutuqlari qatorida, u subtitrlash texnikasida ham innovatorlardan biri boʻlishga erishgan.
 

Turkum:1976-yilda vafot etganlar
Turkum:1901-yilda tugʻilganlar
Turkum:Sloveniyalik ayol alpinistlar
Alfred Schmidt

Alfred Schmidt (1936-yilda oʻz ismini Ain Sillakga oʻzgartirgan; 1-may 1898-yil, Riisipere, Harju – 5-noyabr 1972-yil, Tallin) – estoniyalik ogʻir atletikachi, Antverpendagi Olimpiya oʻyinlari sovrindori (1920).
 Biografiyasi 
Alfred 1898-yil 1-mayda Rossiya imperiyasining Hageri posyolkasi yaqinidagi Maidla qishlogʻida tugʻilgan. Tallindagi maktabda tahsil olgan.
 Faoliyati 
1913-yildan yengil atletika bilan shugʻullangan. 1916 va 1917-yillarda Artur Kukk tomonidan uyushtirilgan musobaqalarda qatnashdi, ammo kuchli natija koʻrsata olmaydi va Kukk Alfredga oʻz kuchini boshqa sport da ham sinab koʻrishni taklif qiladi. 1919-yildan boshlab ogʻir atletika bilan shugʻullanadi. Uning ustozi sportchi Alfred Neuland boʻlgan. Mashhur estoniyalik ogʻir atletikachi bilan birga Alfred 1920-yilgacha Tondadagi harbiy sport lagerida mashq qiladi. 1920-yilda Antverpendagi Olimpiya oʻyinlarida Estoniya nomidan qatnashib, triatlonda (55 kg + 65 kg + 90 kg) 60 kilogrammgacha boʻlgan vazn toifasida 210 kilogramm natija bilan kumush medalni qoʻlga kiritgan. 1922-yilda Estoniya chempioni, 1923-yilda Boltiqboʻyi chempionatida bronza medali sohibi boʻlgan. Faoliyati tugatishidan oldin 1922-yilda Tallinda boʻlib oʻtgan jahon chempionati tashkilotchilarining tarkibida boʻlgan. Keyinchalik sportning stendda otish turiga qiziqib, ushbu sport turida hakam boʻlad. 1936-yilda ismini Ayn Sillakga oʻzgartiradi. Ikkinchi jahon urushidan keyin sportchi mamlakatda birorta ogʻir atletika boʻyicha musobaqa oʻtkazilmagani uchun oz muddat kurashda hakam boʻlib ishlagan. Birinchi rafiqasi Leontine Luuk vafotidan keyin Alfred 1925-yilda Margaretaga Reisman bilan turmushga quradi. Ularning farzandlari boʻlmagan. 1972-yil 5-noyabrda Tallinda vafot etgan. Rahumäe qabristoniga dafn qilingan.
 Xotira 
2018-yilda Alfred Schmidt sharafiga uning tugʻilib oʻsgan Maidla qishlogʻida yodgorlik ochiladi.

 

Turkum:1972-yilda vafot etganlar
Turkum:5-noyabrda vafot etganlar
Turkum:1898-yilda tugʻilganlar
Turkum:1-mayda tugʻilganlar
Turkum:Alifbo boʻyicha shaxsiyatlar
Tompo

Tompo — Rossiya hududidagi Saxa Respublikasi (Yakutiya)da joylashgan daryo. U Aldanning oʻng irmogʻi, Lena havzasining bir qismi hisoblanadi. Uning uzunligi ni tashkil etadi. Daryoning drenaj havzasi maydoni ga tengTompo – State Water Register of Russia.

Tompo daryosi oʻz nomini Tompo tumaniga ham bergan. Topolinoye daryoning uzoq masofali oqimi boʻyida joylashgan yagona aholi punkti boʻlib, daryo asosan kimsasiz hududlar boʻylab oqadiGoogle Earth. Tomponing doimiy harakatlanish yoʻli aniq emasTompo, Great Soviet Encyclopedia.

 Harakatlanishi 
Tompo Elgi platosining janubiy yonbagʻirlaridan boshlanadiTompo- Water of Russia. Taxminan lik daryoning asosiy qismi, tik yon bagʻirlar bilan bogʻlangan chuqur va tor vodiy ichida oqadigan odatiy togʻ daryosining xususiyatlarini oʻzida aks ettiradi.

Tompo oʻzining eng yuqori oqimida Suntar-Xayata togʻlarining shimoliy tomoni boʻylab taxminan shimolga oʻtadi. Soʻngra dan keyin taxminan lik masofaga buriladi va odatda gʻarbiy yoʻnalishda Elgi platosining janubiy qismi orqali harakatlanadiTompo, Great Soviet Encyclopedia1,000,000 scale Operational Navigation Chart; Sheet C-6.

 Irmoqlari 
Tomponing asosiy irmoqlari – uzunlikka ega Xunxada va lik oʻng irmoq Delinya, shuningdek uzunlikka ega Menkule va lik chap irmoq Tomporuk ham oʻz suvini Tompo daryosiga quyadi. Tompo havzasida umumiy maydoni ga teng boʻlgan 1662 ta koʻl mavjudTompo- Water of Russia.

 Yana qarang 

 Rossiya daryolari roʻyxati

 

 

 
 Tompo tur −2 chaaһa. Vosxojdenie na goru 1800m, fotosessiya. Gori Yakutii, Tomponskiy ulus. (tourism)

Turkum:Koordinatalar Vikimaʼlumotlarda
Turkum:Saxa Respublikasidagi daryolar
Rossiya Federatsiyasining Oʻzbekistondagi elchixonasi

Rossiya Federatsiyasining Oʻzbekistondagi elchixonasi — Rossiya Federatsiyasining Oʻzbekistondagi diplomatik vakolatxonasi boʻlib, Oʻzbekiston poytaxti Toshkent shahrida joylashgan.

Rossiya 1992-yil 20-martda Oʻzbekiston bilan diplomatik aloqalar oʻrnatgan va oʻsha yili Toshkentda elchixonasini ochgan. Rossiya Federatsiyasining Oʻzbekistondagi Favqulodda va Muxtor Elchisi Oleg Malginov hisoblanadi.

 Rossiyaning Oʻzbekistondagi elchilari roʻyxati 

 Filipp Filippovich Sidorskiy (1992-1997)
 Aleksandr Konstantinovich Patsev (1997-1999)
 Dmitriy Borisovich Rurikov (1999-2003)
 Farit Mubarakshevich Muxametshin (2003-2008)
 Vladimir Lvovich Tyurdenev (2009-2021)
 Oleg Sergeevich Malginov (2021-yildan hozirgacha)

 Yana qarang 

 Rossiya-Oʻzbekiston munosabatlari
 Oʻzbekistonning Rossiyadagi elchixonasi

 

 

 Rasmiy sayt

Turkum:Oʻzbekistondagi diplomatik vakolatxonalar
Turkum:Xalqaro aloqalar
Turkum:Rossiyaning diplomatik vakolatxonalari
Marijana Matthäus

Marijana Matthäus – Serbiyalik tadbirkor, modelyer, The Marijana Matthaeus Collection va Lux Uniforms brendlarining asoschisi va kreativ direktori.

 Biografiyasi 
Bolaligida Marijana onasi bilan Belgraddagi moda koʻrgazmalariga tez-tez tashrif buyurar edi. 1990-yilda, 19 yoshida, Marijana Obuća Metro kompaniyasini ochib, poyabzal sotishni boshlaydi. Ushbu kompaniyani u 6 yil davomida boshqarib bordi. 1999-yilda Nyu-Yorkdagi Lubin biznes maktabini tamomlagan. Marijana eng iqtidorli oʻquvchilar qatorida edi. 2007-yilda Zalsburgda oʻzining birinchi „Mening uslubim“ moda doʻkonini ochdi. 2006-yilda Marijana Jahon chempionati oldidan Samsung reklama kompaniyasining yuziga aylandi.
2009-yilda Marijana oʻzining Marijana Class (hozirgi The Marijana Matthaus Collection) moda leybliga asos soldi va oʻsha yili Belgrad moda haftaligida moda namoyishini oʻtkazdi. 2010-yil 1-iyunda u suzish kostyumlari toʻplamini taqdim etdi. Namoyishda Serbiyadagi milliy goʻzallik tanlovlari yulduzlari ishtirok etishdi. 2010-yildan beri Marijana biznes kostyumlari brendi Lux Uniforms, shuningdek, moda ustki kiyimlari Andaj brendining egasidir. Brendlar Britaniya bozori uchun mahsulot ishlab chiqaradi. Birinchi marta ular Westbury mehmonxonasida (London) rasmiy ravishda ommaviy axborot vositalari va mijozlarga taqdim etilgan. Dizayner Marijana Matthäusning kiyimlarini Tsetsa, Milena Vasich, Snezana Dakich, Sanya Marinkovich, Jelena Yovichich, Vesna Dedic, Katarina Radenkovich va Kseniya Miyatovich kabi serb yulduzlari kiyishadi.

 Shaxsiy hayoti 
Marijana ikki marta turmushga chiqgan. Uning birinchi eri Yugoslaviyadagi eng boy odamlardan biri Miodrag Kostić, ikkinchisi esa futbolchi Lothar Matthäus edi. Birinchi turmushidan Mariyananing uchta farzandi bor. Uning London, Budapesht va Belgradda mulklari bor. Mariya serb, ingliz, italyan, venger va nemis tillarini yaxshi biladi. Marijana muhtoj ayollar va bolalarni qoʻllab-quvvatlashga qaratilgan koʻplab xayriya tashabbuslari bilan tanilgan.

 

Turkum:Dizaynerlar
Turkum:Tadbirkorlar
Turkum:1971-yilda tugʻilganlar
Tatar adabiyoti

thumb|right|Arab alifbosida yozilgan tatar kitobi
Tatar adabiyoti (tatarcha: tatar әdәbiyati) – Rossiyadagi Tatariston Respublikasida yashab keluvchi, turkiy tillar oilasiga mansub boʻlgan tatar tilida soʻzlashuvchi xalqning adabiyoti. Tatar adabiyoti tatar jamiyatining bir qismi boʻlib, tatar davlati mavjud boʻlganidan beri tatar tarixining asosiy qismlaridan biri boʻlib kelgan. Mashhur tatar shoirlari orasida Qosim Bikqulov, Ğabdulla Toʻqay va Näqi Isänbät kabi oʻz davrining mashhur ijodkorlari bor.

 Tarixi 
Tatar adabiyoti bundan bir necha ming yil avval boshlangan. Ilk tatar adabiyotining eng mashhur asari Qol Ghalining qalamiga mansub „Yusuf qissasi“ hisoblanadi. Tatar adabiy tili grammatikasi standart tatar tilidan biroz farq qilar edi, chunki unda fors, arab va eski turkiy soʻzlar nisbatan koʻproq boʻlgan. Rossiyaning Tataristonga bostirib kirishi va bosib olinishi davrida tatar shoirlari arab yozuvidan foydalanishar edi. Keyinchalik esa bunday yozuvlar Rossiya hukumati tomonidan taqiqlangan. Tatarlar ham oʻz dinlari boʻlgan Islom dinining rivoji uchun adabiyotdan unumli foydalanganlar. XVIII asrda ijod qilgan mashhur qozoq shoiri Abay Kunanbayev ham tatar tilida koʻplab sheʼrlar yozib qoldirgan. Tatar adabiyoti XX asrda va butun sovet davrida, ayniqsa Kosmik poyga davrida anchagina ommalasha boshladi. Bundan tashqari, Qozon shahri ham tatar va rus tillarida asarlar yozgan shoir Muso Jalil tufayli oʻz adabiyoti bilan juda mashhur boʻlgan.

 Bugungi kundagi holati 
Tatariston hukumati tatar adabiyotini rivojlantirish maqsadida tatar adabiyoti boʻlimi deb nomlangan maxsus tatar adabiyoti tashkilotini tuzdi.

 

Turkum:Tatar madaniyati
Marta Ehrlich

Marta Ehrlich (1910-yil 27-aprel, Zagreb – 1980-yil 15-mart) xorvatiyalik ayol rassom.

 Hayoti 
Marta Ehrlich 1910-yil 27-aprelda Xorvatiyaning poytaxti Zagreb shahrida tugʻilgan. U Ernest va Erna Laura Ehrlichlarning farzandi boʻlib, badavlat yahudiy oilasida oʻsgan. Uning otasi qurilish pudratchisi, onasi esa maktab oʻqituvchisi edi. Ehrlichlar Zagrebning taniqli oilalaridan biri boʻlgan, uning amakisi arxitektor Hugo Ehrlich va xolasi rassom va Xolokostdan omon qolgan Mira Klobučar edi. Ikkinchi jahon urushidan oldin Marta Ehrlich ota-onasi va ikki ukasi bilan amakisi Hugo Ehrlich tomonidan bunyod etilgan Tuškanacdagi villada yashagan. U Zagrebdagi boshlangʻich va oʻrta maktablarda taʼlim olgan. Marta Ehrlich 1934-yilda Zagreb universitetining Tasviriy sanʼat akademiyasini tamomlagan. Oʻqishni tugatgandan soʻng, Ehrlich 1935-yilda Parijga joʻnab ketgan va u yerda turli xil rasm chizish usullari boʻyicha mahoratini oshira boshlagan. U Parijda uch yil davomida ijod qilgan, keyin Zagrebga, oilasi oldiga qaytib kelgan. Zagrebga qaytgach, Marta Ehrlich Vladimir Bechichdan individual tarzda saboq olgan. Ehrlichning dastlabki faoliyati Bechichning taʼsiri bilan ajralib turardi. Oʻz faoliyati davomida Marta Ehrlich Xorvatiya tasviriy sanʼatining bebaho qismini tashkil etuvchi ajoyib 227 ta rasmni yaratgan. Ehrlich rassom Kamilo Tompaga turmushga chiqqan, u bilan Shubicheva koʻchasidagi uyda yashab, oʻsha yerda ishlagan. U oʻz joniga qasd qilishdan ikki yil oldin, 1978-yilgacha rasm chizgan.

 Vafoti 
Marta Ehrlich 1980-yil 15-martda oʻz joniga qasd qilgan. Mirogoj qabristoniga Marta Tompa ism-sharifi bilan dafn etilgan Gradska groblja Zagreb: Marta Tompa, Mirogoj EVG-1-II/I-30.
 

 

 

Turkum:1980-yilda vafot etganlar
Turkum:1910-yilda tugʻilganlar
Turkum:Zagreblik sanʼatkorlar
Turkum:Yahudiy ayol rassomlar
Turkum:Yahudiy rassomlar
Turkum:Xorvatiyalik ayol rassomlar
Turkum:Xorvatiyalik rassomlar
Turkum:Yugoslaviyadagi suidsidlar
Turkum:Xorvatiyalik yahudiylar
Namangan (telekanal)

Namangan (toʻliq nomi:Namangan teleradio kompaniyasi) – Namangan viloyatida 1990-yil 18-oktyabrda tashkil etilgan teleradio kompaniya. Teleradio kompaniya Oʻzbekistonning universal mazmundagi hududiy telekanalidir. UOʻzbekiston milliy teleradiokompaniyasi tarkibida tashkil etilgan.
 Tarixi 
Namangan teleradio kompaniyasi 1990-yil 18-fevraldan tajriba-sinov koʻrsatuvlarini efirga uzatishni boshlagan. Kanal tashkil topgan yili u qadar ommalashmagan edi. Kompaniya tashkil etilgan yili oʻz ishini oʻsha paytdagi „Magnoliya“ rusumli koʻchma televizion stansiya hamda „KT – 132“ markali 3 ta telekamera bilan boshlagan. Teleradio kompaniyaning moddiy texnik bazasi mustaqillikning dastlabki yillaridan yaxshilangan. 2000-yilda Namangan teleradio kompaniyasi uchun 504 million soʻm evaziga yangi telemarkaz qurib bitkazilgan. Telemarkaz yangi teleapparaturalar bilan jihozlangan, optik tolali uzatkichlar oʻrnatilgan, efir sifati yaxshilangan, tasvirni raqamli va analog signalda qabul qilish imkoni yaratilgan, efir vaqti uzaytirilgan. Bu telemarkazda 2007-yil 1-yanvar oyidan 2012-yil 1-yanvariga qadar efirlar 12 soatdan efirga uzatilib kelgan, hozirda esa kanalda efir vaqti 18 soatni tashkil etadi.
 Tavsifi 
Namangan telekanali oʻz dasni asosan oʻzbek tilida berib boradi. Telekanal yoʻnalishi universal.
 Yana qarang 
 Xususiy telekanallar 
 Sport (telekanal)
 Mahalla (telekanal)
 Sevimli TV
 Zoʻr TV
 Milliy TV
 Viloyat telekanallari 
 Navoiy (telekanal)
 Qaraqalpaqstan

 

 
 Namangan telekanali telegramda
 Namangan telekanali You tubeda

Turkum:Oʻzbekiston telekanallari
Vera Fisher

Vera Fisher (1925-yil 27-yanvar, Zagreb – 2009-yil 14-iyul, Zagreb) xorvatiyalik ayol akademik haykaltarosh Ha-Kol (Glasilo Židovske zajednice u Hrvatskoj); In Memoriam – Vera Fischer; stranica 62; broj 110, lipanj / srpanj / kolovoz 2009..

 Hayoti 
Vera Fisher 1925-yil 27-yanvarda Xorvatiyaning hozirgi poytaxti Zagreb shahrida yahudiy oilasida tugʻilgan. Uning otasi Zagrebning Paromlin shahrida ishlagan va Vera Fisher oilasi bilan Paromlindagi kvartiralarda yashagan. Biroq, oila u yerda uzoq vaqt qolmagan, lekin Vera Fisherning soʻzlariga koʻra, uning tugʻilgan joyi haqidagi xotiralar uning hayolotida abadiy saqlanib qolgan. Vera Fisherning otasi u bir yoshidaligida vafot etgan. Shu sababli, u bobosi va buvisi hamda onasi Latika (qizlik ismi Klein) qoʻlida tarbiyalangan Ha-Kol (Glasilo Židovske zajednice u Hrvatskoj); Nataša Maksimović Subašić; Vera Fischer – Ljubav prema životu i toleranciji; stranica 16, 17; broj 112, studeni / prosinac 2009.. Ikkinchi Jahon urushi paytida, yahudiy boʻlganligi uchun Italiya boshqaruvi ostidagi Rab va Kupari lagerida internatsiya qilingan. Italiya taslim boʻlganidan keyin Vera Fisher Xorvatiyadagi Milliy Ozodlik Harakatiga qoʻshilgan. 1951-yilda Vera Fisher Zagreb universitetining Tasviriy sanʼat akademiyasini professor Vanya Radush qoʻl ostida tamomlagan. U Xorvatiyada va xorijda koʻplab shaxsiy va guruh koʻrgazmalarida ishtirok etgan, masalan, 1952-yilda Xorvatiya rassomlar uyushmasining 8-chi koʻrgazmasida birinchi marta ommaviy chiqish qilgan. 1962-yilda Zagrebdagi Xorvatiya rassomlar uyushmasi salonida oʻz shaxsiy koʻrgazmasini oʻtkazgan. 2002-yilda Vera Fisher avtobiografik koʻrgazma tashkil etgan. 1952-yildan Vera Fisher Xorvatiya rassomlar uyushmasining aʼzosi boʻlgan. 1997-yilda Xorvatiya Prezidenti Franjo Tuđman Fisherni Marko Marulićning yuzi tasvirlangan Danica Hrvatska ordeni bilan taqdirlagan. U Zagrebdagi yahudiy jamiyatining faol aʼzolaridan biri boʻlgan. Vera Fisher hayoti davomida ijodi yetarlicha baholanmagan rassomlardan biridir va bugungi kunda ham uning ijod mahsullari adolatsiz ravishda chetga surilib, unutilib ketmoqda.

 Vafoti 
Vera Fisher 2009-yil 14-iyulda Zagrebda vafot etgan va Mirogoj qabristoniga dafn qilingan Gradska groblja Zagreb: Vera Fischer, Mirogoj Ž-119-II-285.
 

 

 

Turkum:2009-yilda vafot etganlar
Turkum:1925-yilda tugʻilganlar
Turkum:Zagreblik sanʼatkorlar
Turkum:Xorvatiyalik ayol haykaltaroshlar
Turkum:Yahudiy haykaltaroshlar
Turkum:Xorvatiyalik yahudiylar
Sherzod Esanov

Sherzod Esanov (2003-yil 1-fevralda tugʻilgan) – oʻzbekistonlik futbolchi, markaz yarim himoyachi pozitsiyasida toʻp tepadi. Oʻzbekston U-20 terma jamoasi aʼzosi boʻlgan va 4 marta maydonga tushib, 2 ta gol urgan. Uning transfer narxi 250 ming yevroga baholangan.

 Futbolchilik faoliyati 
2023-yil 11-iyulda Andijon jamoasi Sherzodni „Olimpik“ jamoasiga ijaraga bergan. Olimpik jamoasi tarkibida 25-turda Navbahor darvozasiga gol kiritgan va tur yakuniga eng yashi futbolchi sifatida baxolangan. 2024-yil mavsum boshida Olimpik jamoasidagi ijara muddati yakunlangach „Andijon“ jamoasiga qaytgan.

Andijon klubi Rossiya Premyer-ligasining 2024/2025-yilgi mavsumi debyutanti, Tolyattining „Akron“ jamoasi Sherzdoni ikki yuz ming $ ga transfer qilishi mumkunligi maʼlum qilingan. 2024-yil 21-iyulda Andijon jamoasi Sherzodni „Akron“ jamoasi bilan shartnoma imzolaganini maʼlum qilgan.

2024-yilning 30-iyulida u Rossiya kubogi doirasidagi „Rubin“ klubiga qarshi oʻyinda jamoa safida debyut oʻyinini oʻtkazgan. 2024-yil 3 avgustda Sherzod Rossiya Premyer-ligasida Moskvaning „Dinamo“ jamoasiga qarshi oʻyinda debyut qilgan.

 Yutuqlar 
Klub

 Oʻzbekiston Pro ligasi gʻolibi: 2022

Terma jamoa

 AFC U-20 Osiyo Kubogi gʻolibi: 2023
 Osiyo oʻyinlari 2022 bronza medal sohibi: 2023

 

 

 Sherzod Esanov OʻzPFL saytida

 Sherzod Esanov Transfermarkt saytida

Turkum:2003-yilda tugʻilganlar
Turkum:1-fevralda tugʻilganlar
Turkum:Navoiyda tugʻilganlar
Turkum:Yashayotgan insonlar
Turkum:Oʻzbekistonlik erkak futbolchilari
Turkum:Futboldagi erkak hujumchilar
Turkum:Futboldagi erkak qanot yarim himoyachilari
Turkum:Erkak futbol yarim himoyachilari
Turkum:Qizilqum klubi futbolchilari
Turkum:Chigʻatoy klubi futbolchilari
Turkum:Andijon klubi futbolchilari
Turkum:Olimpik jamoasi futbolchilari
Turkum:FC Akron Tolyatti futbolchilari
Turkum:Oʻzbekiston Pro ligasi futbolchilari
Turkum:Oʻzbekiston Superligasi futbolchilari
Turkum:Rossiya Premyer-ligasi futbolchilari
Turkum:Oʻzbekistonlik muhojir erkak futbolchilari
Turkum:Rossiyadagi muhojir erkak futbolchilar
Turkum:Oʻzbekiston 20 yoshgacha boʻlgan terma jamoasi futbolchilari
Turkum:Oʻzbekiston 21 yoshgacha boʻlgan terma jamoasi futbolchilari
Turkum:Oʻzbekiston yoshlar terma jamoasi futbolchilari
Turkum:Osiyo oʻyinlari 2022 futbolchilari
Turkum:Futbol boʻyicha Osiyo oʻyinlari sovrindorlari
Turkum:Alifbo boʻyicha sportchilar
Tatar masjidlari

Tatar masjidlari tomida minorasi boʻlgan masjidlar boʻlib, Tatariston va boshqa Volga boʻyidagi tatarlar yashovchi boshqa hududlardagi musulmon tatarlar va boshqirdlar orasida keng tarqalgan masjid turi hisoblanadi. Vaqti-vaqti bilan Rossiyaning boshqa hududlarida topilgan zamonaviy tatar diniy meʼmorchiligi XVIII asr oxirida ishlab chiqilgan va XIX asrda Idel-Uralda mashhurlikka erishgan.

 Tarixi 
Islom tatar meʼmorchiligining ilk namunalari Bolgʻorda joylashgan. Bugungi kunda ularning hech biri ishlatilmayapti. Ular Markaziy Osiyo islom arxitekturasi bilan yaqin oʻxshashliklarni aks ettiradi, ulardan dizaynlar ham olingan. Biroq, qishloq masjidlarining dizayni poytaxt shaharlardagi Markaziy Osiyoga oʻxshash masjidlarga qarama-qarshi boʻlib, ularning qattiq mahalliy iqlimga bardosh berish qobiliyatidan kelib chiqadi deb ishoniladi. Koʻpgina masjidlar toshdan ham, yogʻochdan ham shu uslubga muvofiq qurilgan. Hali ham faol boʻlgan zamonaviy tatar masjidlarining eng qadimgisi Tatar poytaxti Qozon shahridagi Märcani masjididir. Buyuk Ketrin hukmronligi davridagi masjid minorasi toʻsiqli tomning markazida joylashgan. Konsepsiya anʼanaviy qishloq tatar masjidlaridan qabul qilingan deb ishoniladi. Märcani masjidi tatar diniy arxitekturasining qayta tiklanishining namunasidir, chunki 1742-yilgi nasroniylashtirish toʻgʻrisidagi farmon tufayli aksariyat masjidlar vayron qilingan edi.

1817-yilgi cherkov binolarini birlashtirish toʻgʻrisidagi farmon 1831-yilda masjidlargacha kengaytirildi. Oʻshanda namunaviy loyiha ishlab chiqilib, Qozon, Nijniy Novgorod, Perm va Simbirsk gubernatorliklarining arxitektura idoralariga tarqatildi. Märcani va Apanay kabi tatar masjidlari barokko uslubida qurilgan edi. İske Taş va Pushti masjid klassitsizm uslubiga hissa qoʻshgan.

XIX asrda masjidlar qurilishiga hissa qoʻshgan arxitektorlar orasida Pyatnitskiy, Korinfskiy, Shmidt, Peske, Romanov, Yermolayev, Pavlov, Parensov, Petondi, Texomirov, shuningdek, noprofessional arxitektorlar Mansurov, Foshderebryugson, Yakk va boshqalar bor edi.

1844-yilda yana bir namunali masjid loyihasi joriy etildi. U asosan shahar masjidlari uchun ishlatilgan. Minora binoning shimoliy qismida, eshik ostida joylashgan. Biroq tomida minorali masjidlar bugungi kungacha qurib kelinadi.

 Galereya 

 

Turkum:Tatar madaniyati
Turkum:Masjidlar
Jaan Kikkas

Jaan Kikkas (1892-yil 5-iyun – 1944-yil 9-mart) – estoniyalik ogʻir atletikachi, Parijdagi olimpiya oʻyinlari sovrindori (1924). 75 kilogrammgacha boʻlgan ogʻir atletikachilar oʻrtasidagi bahslarda ishtirok etgan.

1921-yildan boshlab ogʻir atletika bilan shugʻullana boshlagan. Kikkas 1924-yilgi olimpiada oʻyinlarida siltab koʻtarish boʻyicha jahon rekordini oʻrnatgan.

Ikkinchi jahon urushi paytida oʻldirilgan.

 Tarjimai holi 
Jaan Kikkas 1892-yil 5-iyunda Rossiya imperiyasining Valga shahrida tugʻilgan.

Tallindagi metallga ishlov berish ustaxonasi egasining egasi boʻlgan.

Jaan Kikkas 1944-yilda ikkinchi jahon urushi paytida Tallin Sovet qoʻshinlari tarafidan bombardimon qilinganida vafot etgan. Tallindagi Liiva qabristoniga dafn etilgan.

 Faoliyati 
Estoniyalik birinchi olimpiya chempioni, ogʻir atletikachi Alfred Neulandga havas qilib, 1921-yilda ogʻir atletika bilan shugʻullana boshlagan. 1922-yilda terma jamoa safiga chaqirilga .

Dastlab Valka mudofaa ligasi sport klubi aʼzosi boʻlgan. Keyinchalik Tartu shahridagi Kalev klubi safiga oʻtgan.

1922-yilda Tallin shahrida boʻlib oʻtgan jahon chempionatida qatnashgan va oʻz vazn toifasida toʻrtinchi oʻrinni egallagan.

1923-yilda Boltiqboʻyi chempionatida kumush medalni qoʻlga kiritgan, 1923-yil Gothenburg oʻyinlarida esa kumush medal sohibi boʻlgan.

1924-yilda Parijdagi olimpiya oʻyinlarida 75 kilogrammgacha boʻlgan vazn toifasida bronza medalini qoʻlga kiritgan. 5 ta yoʻnalish boʻyicha umumiy natijasi 540 kilogrammni tashkil etgan: 70 kg bir qoʻl bilan dast koʻtarish + 87,5 kg bir qoʻl bilan siltab koʻtarish + 80 kg dast koʻtarish + 85 kg dast koʻtarish + 127,5 kg siltab koʻtarish). Siltab koʻtarishdagi natija (127,5 kg) jahon rekordiga aylangan.

1925-yilda Kikkas Estoniya chempioni boʻlgan. Faoliyati davomida yana 5 ta olimpiya va 3 ta Estoniya rekordini oʻrnatgan.
 

Turkum:Alifbo boʻyicha shaxsiyatlar
Turkum:1944-yilda vafot etganlar
Turkum:9-martda vafot etganlar
Turkum:1892-yilda tugʻilganlar
Turkum:5-iyunda tugʻilganlar
Manzura Salimova

Manzura Salimova Alimovna (1962-yil 21-mayda Fargʻona viloyatida tavallud topgan) – O‘zbekiston Respublikasi Oliy Majlisi Senatining Fan, taʼlim va sogʻliqni saqlash masalalari qoʻmitasida doimiy asosda ishlovchi senator, Xalq deputatlari Fargʻona viloyati Kengashi aʼzosi hamda „Fargʻona viloyat ona bola skrining markazi“ning asoschisidir.

Adolat sotsial-demokratik partiyasi Fargʻona viloyati kengashi deputati.

 Faoliyati 
Manzura Salimova 1962-yilning 21-may kunida Fargʻona viloyatida dunyoga kelgan, millati oʻzbek. Maʼlumoti oliy, oliy taʼlim muassasasini „pediatriya ishi“ mutaxassisligi boʻyicha tamomlagan. 2003-yil 21-aprel kuni „Fargʻona viloyat ona bola skrining markazi“ga asos solgan. Senator boʻlishidan oldin va senator etib saylanganidan soʻng ham Salimova oʻzining asosiy eʼtiborini yosh bolalarning sogʻligiga qaratgan. Shu sababdan ham Skrining markazi laboratoriyasi tuzilgan. Bu markaz haqida Manzura Salimova shunday degan:

Manzura Salimova 2021-yili maktablarda yangi oʻquv yili boshlangan paytda maktablardagi oʻquv qoʻllanma hamda darsliklarni yetishmaganini tanqid qilgan.

 Mukofotlari 
2023-yil Oʻzbekiston Respublikasi Prezident Shavkat Mirziyoyevning „8 mart – Xalqaro xotin-qizlar kuni munosabati bilan mukofotlash toʻgʻrisida“gi farmonga koʻra bir nechta xotin-qizlar bilan birga Manzura Salimova ham „Doʻstlik“ ordeni bilan taqdirlangan.

 

Turkum:Oʻzbekiston senatorlari
Turkum:Adolat sotsial-demokratik partiyasi aʼzolari
Farhod Bekmurodov

Farhod Bekmurodov (Фарҳод Бекмуродов) – oʻzbekistonlik futbolchi. Hozirda Oʻzbekiston Superligasi „Andijon“ klubida markaz yarim himoyachisi sifatida toʻp surmoqda. „Andijon“ – „Bunyodkor“ uchrashuvida Bekmurodov Muhammadkarim Toirovga nisbatan qoʻpollik ishlatgani uchun sariq kartochka olib, voqeaga aralashdi. Toirovning gol urishiga toʻsqinlik qilgan. Keyinroq u raqib futbolchisiga qarshi maqtovga sazovor harakat qilib, maydonda sport mahoratini namoyish etdi.

 Yutuqlar 

 Oʻzbekiston Kubogi sohibi: 2024

 

 
 Farhod Bekmurodov Transfermarkt saytida futbolchi profili
 

Turkum:Yashayotgan insonlar
Turkum:Alifbo boʻyicha sportchilar
Turkum:Alifbo boʻyicha futbolchilar
Turkum:Oʻzbekistonlik erkak futbolchilari
Turkum:Erkak futbol yarim himoyachilari
Turkum:Erkak futbol himoyachilari
Turkum:Andijon klubi futbolchilari
Turkum:Lokomotiv Toshkent futbol klubi futbolchilari
Turkum:Qoʻqon 1912 klubi futbolchilari
Turkum:Metallurg Bekobod klubi futbolchilari
Turkum:Oʻzbekiston Superligasi futbolchilari
Turkum:Oʻzbekiston Pro ligasi futbolchilari
Michał Szpakowski

Mixal Shpakovskiy (1989-yil 23-aprel, Torun) – polshalik eshkak eshish sportchisi. 2012 yilgi Yozgi Olimpiya va 2016 yilgi Yozgi Olimpiya oʻyinlari ishtirokchisi. Jahon va Yevropa chempioni.

 Tarjimayi holi 
Michał Szpakowski 1989-yil 23-aprelda tugʻilgan. Akademik eshkak eshish boʻyicha 3 karra Yevropa chempioni (2009, 2011, 2012). Akademik eshkak eshish boʻyicha jahon chempionati gʻolibi (2019), 2012-yilgi yozgi olimpiya oʻyinlariMichal Szpakowski, 2016-yilgi yozgi olimpiya oʻyinlari va 2020-yilgi yozgi olimpiya oʻyinlari ishtirokchisi.

U Bydgoshczdagi Iqtisodiyot universitetida tahsil olgan.

 Faoliyati 
Eshkak eshish bilan shugʻullanishni 14 yoshida boshlagan. Otasi uni Torundagi AZS UMK klubiga yozdirganidan keyin boshlagan.

Michał Szpakowski 2009-yilda Poznanda boʻlib oʻtgan jahon chempionatida sakkizinchi oʻrinni egallagan. 2010, 2011 va 2013-yillardagi jahon chempionatlarida ham qatnashgan, biroq medallarni qoʻlga kirita olmagan. 2012-yilgi London olimpiadasida Yettinchi oʻrinni egallagan. 2011-yilda Bydgoshczda yilning eng yaxshi sportchisi deb topilgan.

2014-yilda Amsterdamda boʻlib oʻtgan jahon chempionatida oʻz faoliyatida birinchi marta jahon chempionligini qoʻlga kiritgan. Jamoaviy bahslarda ikkinchi oʻrinni egallagan. 2015-yilda polyaklar jamoaviy musobaqalarda sakkizinchi oʻrinni egallashgan.

2016-yilda Braziliyada boʻlib oʻtgan olimpiya oʻyinlarida Michał Szpakowski sakkizta sportchi orasida beshinchi oʻrinni egallagan.

2017-yilda Szpakowski Racicadagi Yevropa chempionatida kumush medalni qoʻlga kiritgan. 2018-yilda Polshadan jamoasi Glazgodagi musobaqada yettinchi boʻlgan va xuddi shunday natija Plovdivdagi jahon chempionatida ham qayd etilgan.

Luzerndagi Yevropa chempionatida kumush, Linsdagi jahon chempionatida esa oltin medalni qoʻlga kiritgan. Oʻsha yili Poznanda oʻtkazilgan jahon kubogida bronza medalini qoʻlga kiritgan.

2021-yilda jahon kubogining Zagreb va Sabaudiadagi bosqichlarida mos ravishda kumush va bronza medallarini qoʻlga kiritgan. Tokiodagi olimpiya oʻyinlarida ishtirok etgan. Bu ishtirok polshalik sportchi uchun faoliyatidagi uchinchisi boʻlgan.
 

Turkum:Alifbo boʻyicha shaxsiyatlar
Turkum:Yashayotgan insonlar
Turkum:1989-yilda tugʻilganlar
Turkum:23-aprelda tugʻilganlar
Ilhom Abdugʻaniyev

Ilhom Abdugʻaniyev (Илҳом Абдуғаниев) – oʻzbekistonlik futbolchi. Hozirda Oʻzbekiston Superligasi „Mashʼal“ klubida hujumchi sifatida toʻp surmoqda.

 Yutuqlar 

 Oʻzbekiston Kubogi sohibi: 2024

 

Turkum:Yashayotgan insonlar
Turkum:Alifbo boʻyicha futbolchilar
Turkum:Oʻzbekistonlik erkak futbolchilari
Turkum:Futboldagi erkak hujumchilar
Turkum:Andijon klubi futbolchilari
Turkum:Mashʼal klubi futbolchilari
Turkum:Oʻzbekiston Superligasi futbolchilari
Turkum:Oʻzbekiston Pro ligasi futbolchilari
Harald Tammer

Harald Tammer (9-yanvar, 1899-yil, Revel – 6-iyun 1942-yil, Unjlag, Gorkiy viloyati) – estoniyalik jurnalist, jamoat arbobi, yengil atletikachi va ogʻir atletikachi. Ogʻir atletika boʻyicha jahon chempioni, sobiq estoniyalik rekordchi va Parijdagi Olimpiya oʻyinlari medali sovrindori (1924)Harald Tammer. chidlovski.net.
 Biografiyasi 
Harald Tammer 1899-yil 9-yanvarda Revelda (Rossiya imperiyasi) tugʻilgan.
 Sportdagi faoliyati 
1912-yilda sport bilan shugʻullana boshlaydi. Uch yil oʻtgach, Tallinndagi Kalev jamoasiga qoʻshiladi va uloqtirish boʻyicha ixtisoslashgan yengil atletikachi boʻlib, yadro uloqtirishda alohida muvaffaqiyatlar koʻrsatadi.
thumb| Yadro uloqtirayotgan Harald Tammer. Fotosuratchi Karl Hugo Akel
1916-yilda yadro uloqtirish boʻyicha Rossiya chempionatining kumush medali, disk va bolgʻa uloqtirish boʻyicha bronza medali sovrindori boʻladi. Birinchi jahon urushi paytida koʻngilli ravishda frontga joʻnaydi va keyinchalik Estoniya mustaqillik urushida qatnashadi. 1920-yilda Antverpendagi Olimpiya oʻyinlarida Estoniya terma jamoasining bayroqdori boʻlganEstonia. sports-reference.com va yadro uloqtirishda 6-oʻrinni egallagan. 1920-yillardan boshlab ogʻir atletika bilan shugʻullanadi. 1922-yilda oʻz uyi Tallinda boʻlib oʻtgan jahon chempionatida oltin medalni qoʻlga kiritgan. 1923-yil holatiga koʻra, uning otish boʻyicha eng yaxshi natijasi 14,15 m, bolgʻa uloqtirishda 37,18 m, disk uloqtirishda esa 41,06 m boʻlgan. 1920-yillarda Tammer jahon reytingida kuchli oʻntalikka kirgan. 1924-yilda Parijdagi Olimpiya oʻyinlarida Harald Tammer ogʻir atletika boʻyicha 82,5 kilogrammdan ortiq vazn toifasida bronza medalini qoʻlga kiritadi. Xuddi shu Olimpiya oʻyinlarida yadro uloqtirish musobaqasida qatnashib, oʻn ikkinchi oʻrinni egallaydi. Tammer 1922-yildan 1924-yilgacha ogʻir atletika boʻyicha uch marta Estoniya chempioni boʻlgan va oʻn beshta milliy rekordni oʻrnatgan. 1924-yildan keyin murabbiylik bilan shugʻullanadi, 1928 va 1936-yilgi Olimpiya oʻyinlariga estoniyalik sportchilarni tayyorlaydiHarald Tammer. sports-reference.com. Ogʻir atletika boʻyicha ham hakamlik qilgan.

 Sportdan tashqaridagi faoliyati 
1921—1928-yillarda Xarald Tammer Eesti Spordileht muharriri, 1933—1940-yillarda Eesti Päevaleht, 1940-yilda Revue Baltique jurnaliga muharrirlik qilgan. 1928-yildan 1940-yilgacha Jurnalistlar uyushmasi va Sport matbuot klubi boshqaruvi aʼzosi, 1932 va 1940-yillarda Boltiqboʻyi matbuoti uyushmasining raisi va Estoniya Olimpiya qoʻmitasining aʼzosi boʻlgan. 1937-yildan Riigikogu (milliy majlis) aʼzosi boʻladi.

 Oʻlimi 
1941-yil fevral oyida Harald Tammer NKVD tomonidan hibsga olindi va bir yarim yil oʻtgach, 1942-yil 6-iyunda Gorkiy viloyati, Semyonov shahri Suxobezvodnoye temir yoʻl stantsiyasi yaqinidagi Unjlag lagerida vafot etadiTammer, Harald. Eesti spordi biograafiline leksikon.
 

Turkum:Birinchi jahon urushi qatnashchilari (Rossiya)
Turkum:1942-yilda vafot etganlar
Turkum:6-iyunda vafot etganlar
Turkum:1899-yilda tugʻilganlar
Turkum:9-yanvarda tugʻilganlar
Turkum:Alifbo boʻyicha shaxsiyatlar
Sunnatulla Abdullajonov

Sunnatulla Abdullajonov (Суннатилла Абдуллажонов) – oʻzbekistonlik futbolchi. Oʻzbekiston Superligasining „Andijon“, „Bunyodkor“, „Turon“, „Qizilqum“ klubida hujumkor yarim himoyachi sifatida toʻp surgan. Hozirda „Surxon“ klubida oʻynaydi.

 

 

 Sunnatulla Abdullajonov Transfermarkt saytida
 
 Sunnatulla Abdullajonov Soccerway saytida

Turkum:Yashayotgan insonlar
Turkum:Alifbo boʻyicha futbolchilar
Turkum:Oʻzbekistonlik erkak futbolchilari
Turkum:Erkak futbol yarim himoyachilari
Turkum:Bunyodkor klubi futbolchilari
Turkum:Bunyodkor-2 klubi futbolchilari
Turkum:Obod klubi futbolchilari
Turkum:AGMK futbolchilari
Turkum:NBU-Osiyo klubi futbolchilari
Turkum:Andijon klubi futbolchilari
Turkum:Qizilqum klubi futbolchilari
Turkum:Turon klubi futbolchilari
Turkum:Neftchi (Fargʻona) futbolchilari
Turkum:Olimpik jamoasi futbolchilari
Turkum:Xorazm futbolchilari
Turkum:Surxon klubi futbolchilari
Turkum:Oʻzbekiston Pro ligasi futbolchilari
Turkum:Oʻzbekiston Superligasi futbolchilari
Alban milliy kiyimlari

Alban milliy kiyimlari (albancha: Veshjet Tradicionale Shqiptare; Veshjet Kombëtare; Veshjet Popullore or Kostumet Kombëtare) – barcha Albaniya va alban tilida soʻzlashadigan hududlar va jamoalarda 500 dan ortiq turli xil kiyimlarni oʻz ichiga oladi. Albaniyaning kiyim-kechak tarixi klassik davrlarga borib taqaladi. Bu xalqni boshqa Yevropa davlatlaridan ajratib turuvchi omillardan biri boʻlib, u Illiriya davriga borib taqaladi.

Mamlakatdagi deyarli har bir madaniy va geografik mintaqada oʻziga xos kiyim-kechak mavjud boʻlib, ular tafsilotlari, materiali, rangi va shakli jihatidan farq qiladi. Alban milliy liboslari koʻpincha quyosh, burgut, oy, yulduz va ilon kabi illiriya antiqa butparastlik ramziy elementlari bilan bezatilgan. Matolar anʼanaviy ravishda toʻquv dastgohlari yordamida toʻqish orqali tayyorlanadi. Bugungi kunga kelib, baʼzi konservativ keksa erkaklar va ayollar, asosan, shimol taraflarda kundalik hayotlarida anʼanaviy kiyimlar kiyib yurishadi. Janubdan kelgan keksa ayollar esa odatda qora libos kiyishadi. Erkaklar va oʻgʻil bolalar esa taytlarga oʻxshash uzun oq yubkalar va uzun paypoqlar kiyishadi.

 Albaniyaga oid kiyimlar 
 Xhamadan 
Xhamadan anʼanaviy yelek boʻlib, uni butun Albaniyada, Kosovoda hamda Shimoliy Makedoniyadagi albanlar, Serbiyadagi albanlar, Chernogoriyadagi albanlar va Italiyaning Arbëresh qishloqlarida kiyadilar.

 Brez 
Brez anʼanaviy belbogʻlar boʻlib, ular Albaniya, Kosovo, Shimoliy Makedoniya, Serbiya, Chernogoriya va Italiyaning Arbëresh qishloqlarida alban erkaklari tomonidan kiyiladi.

 Çorape 
Çorape anʼanaviy paypoq boʻlib, butun Albaniya, Kosovo, Shimoliy Makedoniya, Serbiya, Chernogoriya va Italiyaning Arbëresh qishloqlarida alban erkaklari kiyadilar.

 Opinga 
Opinga (albancha talaffuzi: ɔˈpiŋɡa) anʼanaviy poyabzal boʻlib, butun Albaniya, Kosovo, Shimoliy Makedoniya, Serbiya, Chernogoriya va Italiyaning Arbëresh qishloqlarida alban erkaklari kiyadilar.

 Galereya 
 Albaniya milliy kiyimlaridan naʼmunalar 

 

 
 
 

Turkum:Albaniya madaniyati
Turkum:Albaniya
Turkum:Milliy kiyimlar
Ewa Trzebińska

Ewa Trzebińska (qizlik paytidagi familiyasi Nelip; 1989-yil 1-mayEwa Trzebińska // https://www.olympedia.org/athletes/145936, Katovitse) – polshalik qilichboz. Qilichbozlikning shpaga turi boʻyicha musobaqalarda ishtirok etadi. Yevropa chempioni, jahon chempionati sovrindori, olimpiya oʻyinlari ishtirokchisi.

 Tarjimayi holi 
Ewa Trzebińska 1989-yil 1-mayda Katovitse shahrida tugʻilgan. Onasi Grazina voleybolchi, otasi Pavel esa velosportchi boʻlgan .

South-Benddagi Notre Dame universitetida moliya boʻyicha magistr darajasini olgan.

 Faoliyati 
Ewa oʻn yoshida Katovitseda klub reklamasini koʻrib, qilichbozlik bilan shugʻullana boshlagan. Sportchining aytishiga qaraganda, darhol qilichbozlikka, xususan, bu sport turining taktikasiga mehr qoʻygan. Ewa magʻlubiyatga uchragan taqdirida ham qilichbozlikdan zavqlanishini taʼkidlab oʻtgan. .

2009-yilda Antaliyada boʻlib oʻtgan jahon chempionatida Trzebińska jamoaviy bahslarda kumush medal sohibasiga aylangan. Shaxsiy musobaqada esa 32-oʻrinni egallagan. Keyingi yili Parijda medal qoʻlga kirita olmagan: yakkalik bahslarida 29-oʻrinni va jamoaviy tarzda yettinchi oʻrinni egallagan. 2011-yilda Kataniyada oʻtgan musobaqaning yakkalik va jamoaviy bahslarida mos ravishda 28 va 6-oʻrinni egallagan.

2012-yilgi London olimpiadasiga yoʻllanmani qoʻlga kirita olmagan. 2013-yilda yelkasidan jarohat olgan.

2015-yilda Moskvada boʻlib oʻtgan jahon chempionatida yakkalik bahslarida 54-oʻrinni egallagan. Jamoaviy bahslarni polshaliklar 12-oʻrinda yakunlashgan.

2017-yilda Leipzigda boʻlib oʻtgan jahon chempionatida Trzebińska jamoaviy bahslarda uchinchi oʻrinni egallagan. Individual bahslarda finalga chiqqazn va yakunda rossiyalik Tatyana Gudkovaga 9:11 hisobida yutqazib, kumush medal sohibasiga aylangan. Oʻsha yili Tbilisida boʻlib oʻtgan Yevropa chempionatida Ewa Trzebińska yakkalik va jamoaviy bahslarda beshinchi oʻrinni egallagan.

2016-yilda jarohati tufayli Rio-de-Janeyroda boʻlib oʻtgan olimpiya oʻyinlariga yoʻllanmani qoʻlga kirita olmagan.
 

Turkum:Yashayotgan insonlar
Turkum:1989-yilda tugʻilganlar
Turkum:1-mayda tugʻilganlar
Saša Čađo

Saša Čađo (1989-yil 13-iyul, Sarayevo) — serbiyalik basketbolchi.

Serbiya terma jamoasi safida Rio-de-Janeyrodagi yozgi olimpiya oʻyinlarida bronza medalini qoʻlga kiritgan. 2020-yilda Tokioda boʻlib oʻtgan olimpiya oʻyinlarida ishtirok etgan. 2015 yilda Vengriya va Ruminiyada boʻlib oʻtgan Yevropa chempionati va 2021-yilgi Yevropa chempionatlarida gʻolib chiqqan. Ispaniya va Fransiyadagi jahon chempionati hamda 2019 yilda Serbiya va Latviyada oʻtkazilgan Yevropa chempionatida bronza medallarini qoʻlga kiritgan.

 Faoliyati 

 Klublar 
Saša professional faoliyatini 2006-yilda Mladi Krajišnik basketbol klubida boshlagan. Mazkur klub safida Serbiya Respublikasi kubogini qoʻlga kiritgan. Keyin Sarayevoning Željezničar klubi safiga oʻtgan. Željezničardagi faoliyati davomida ikki marta Bosniya va Gersegovina chempionatida va bir marta Bosniya va Gersegovina kubogida gʻolib boʻlgan. 2009-yilda Serbiya chempionatidagi Hemofarm (hozirgi Vršac) jamoasi safiga qoʻshilgan va klub bilan 2010 va 2012-yillarda ikki marta Serbiya kubogini qoʻlga kiritishga erishgan. 2013-yilda „Partizan“ tarkibida Čađo Serbiya chempionati, Serbiya kubogi va ayollar basketbol ligasida gʻolib chiqqan. 2013—2014-yilgi mavsumni Ruminiyaning Alba Iulia jamoasida, 2014—2015-yilgi mavsumni esa Turkiyaning „Canik Belediye“ jamoasida oʻtkazgan. 2015-yildan buyon İstanbul Üniversitesi sport klubi sharafini himoya qilmoqda.

 Terma jamoa 
Saša Čađo Bosniya va Gersegovina yoshlar terma jamoalari safida bir nechta bahsda ishtirok etgan. Ammo keyinchalik Serbiyada oʻynashga qaror qilgan. Shunday qilib, 2013-yilgi Yevropa chempionatiga Serbiya terma jamoasi basketbolchisi sifatida yoʻl olgan va yirik xalqaro turnirlardagi debyutini amalga oshirgan. Serblar oʻtkazgan 9 oʻyinda Saša Čađo 33 ochko (shundan 11 tasi Turkiyaga, 10 tasi Ispaniyaga qarshi oʻyinda) toʻplaganStatistika vistupleniy Sashi Chadjo na chempionate Yevropi 2013 (FIBA) . 2014-yilgi jahon chempionatida Serbiya chorak finalga qadar yetib borgan: Saša 7 oʻyindan 6 tasida maydinga tushib, 18 ochko (Xitoy, Turkiya va Angola bilan oʻyinlarda 6 ochko) toʻplaganStatistika vistupleniy Sashi Chadjo na chempionate mira 2014 (FIBA) . Serbiya gʻalaba qozongan 2015-yilgi Yevropa chempionatida Sasha 10 ta oʻyindan 6 tasida maydonga tushganStatistika vistupleniy Sashi Chadjo na chempionate Yevropi 2015 (FIBA) . Serbiya ayollar terma jamoasining Yevropa chempionatidagi gʻalabasi mamlakat basketboli tarixidagi birinchisi boʻlgan va jamoaga olimpiya oʻyinlarida qatnashish huquqini ham taqdim etgan.

 

Turkum:Sarayevoda tugʻilganlar
Turkum:Alifbo boʻyicha shaxsiyatlar
Turkum:Yashayotgan insonlar
Turkum:1989-yilda tugʻilganlar
Turkum:13-iyulda tugʻilganlar
Turkum:Serbiyalik ayol basketbol chilar
Turkum:Serbiyalik basketbolchilar
„Ala-Archa“ davlat qarorgohi

Ala Archa davlat qarorgohi  – Qirgʻizistonning Bishkek shahrida joylashgan prezidentning rasmiy qarorgohi. Bu Qirgʻiziston prezidenti Sadir Japarovning hozirgi rasmiy uyi.

 Maqsadi 
Davlat rezidensiyasining asosiy vazifalari Qirgʻiziston Respublikasi Prezidenti va uning oila aʼzolariga moddiy-texnikaviy, ijtimoiy va maishiy xizmat koʻrsatish, shuningdek, Prezidentning davlat protokoli tadbirlarini oʻtkazishning asosiy joyi boʻlib xizmat qilish hisoblanadi. Bishkekda boʻlib oʻtadigan koʻplab sammitlar ushbu qarorgohda boʻlib oʻtgan, masalan, 2008-yilgi Mustaqil Davlatlar Hamdoʻstligi sammiti. Prezident vazifasini bajaruvchi shaxslar qarorgohda vaqtincha yashash huquqiga ega. Shuningdek, u madaniy tadbirlarni oʻtkazishga yordam beradi va taniqli shaxslar uchun mehmonxona xizmatlarini koʻrsatadi. Mehmonxonalarda anʼanaviy uylar, bilyard xonasi va biznes markazi mavjud.

 Hududi 
2018-yilning kuzida davlat qarorgohida soʻnggi 10 yil ichida birinchi boʻlib keng koʻlamli taʼmirlash ishlari amalga oshirildi. U keyingi iyun oyida Bishkekda boʻlib oʻtgan Shanxay Hamkorlik Tashkiloti sammiti vaqtida yakunlandi.

 Tashqi pavilon 
2019-yil mart oyida Sooronbay Jeenbekov Vladimir Putinni Bishkekda kutib olganida, qulay joy bilan taʼminlash maqsadida qarorgoh tashqarisida taʼmirlash ishlari doirasida yangi marmar pavilon tashkil ettirgan edi. „Qirgʻiziston iftixori“ laqabini olgan bu pavilion Issiqkoʻl marmaridan yasalgan boʻlib, balandligi 7,2 metr, uzunligi 43 metr va eni 22 metrni tashkil qiladi.

 Enesay qabulxonasi 
Enesay qabulxonasi qirgʻizlarning etnik uyi koʻrinishida qurilgan. U 2017-yilda Sooronbay Jeenbekovning inauguratsiyasi kabi koʻplab tadbirlarga mezbonlik qilgan.

 Turar-joy maydoni 
Asosiy bino atrofida 1974-yilda qurilgan 20 ga yaqin boshqa uylar va turar-joy binolari joylashgan boʻlib, ular orasida Ordo uyi (Sooronbay Jeenbekov qarorgohi) va 17-sonli davlat dachasi (Almazbek Atambayev qarorgohi) mavjud.

 Kongress zallari 
thumb|Oqsoqollar majlislar zali
 Katta konferensiya zali
 Kichik konferensiya zali
 Matbuot markazi
 Banket zali
 Oqsoqollar majlislar zali

 Restoran 
Ala-Archa-4, odatda Oltin zal restorani sifatida ham tanilgan, qarorgoh hududidagi eng qadimgi bino boʻlib, 1950-yillarda qurilgan. Chet ellik delegatsiyalar va chet ellik mehmonlar bilan davlat ziyofatlarida ishlatiladi. 1998-yildan beri taʼmirlanmagani uchun 2018-yilda taʼmirlangan.

 

Turkum:Qirgʻiziston binolar va inshootlar boʻyicha